මේ එන හැම බැතිමතෙක්ම ශරීර කෘත්‍ය කර ගන්නට යන්නේ මහ බැද්දටය. අවසන් දිනවල නවතින ස්ථානවල ගඳ උසුලන්නට බැරි තරම්ය. ඒ නිසා ගඳ නොදැනෙන තැන් කරා ඇවිත් අලුත් තැනක නැවතීමට වන්දනාකරුවෝ පුරුදුව සිටිති. එය ද වනාන්තරයේ පරිසර සමතුලිතතාව නැතිවීමට හේතුවකි. බාගුරාව, මඩමෙතොට, ළිං තුන, පොත්තන, පරණ තොටුපොළ සහ වරහන යන ස්ථානවල තාවකාලික වැසිකිළි පද්ධතියක් වන්දනාකරුවන් සිටින දින කිහිපයට සැකසිය හැකිනම් එය වැදගත් බව සමහර වන්දනාකරුවෝ කියති. ඒවා ස්ථිර ලෙස ඉදිකිරීම ඵලක් නොවන බව ද ඔවුහු පෙන්වා දෙති. මේ තැන් ආසන්නයේ ඇති ඔය, ආර සහ ගංගාවලින් වතුර මෝටර් මගින් ඒ වැසිකිළිවලට වතුර දුනහොත් පරිසරයේ අපවිත්‍රතාව වළක්වා ගත හැකි බව ද එම වන්දනාකරුවෝ කියති. කතරගම දේවාලයේ බස්නායක නිලමෙවරයාගේ අවධානය ඊට යොමුවිය යුතු බව ඔවුහු කියති.
හැම බැතිමතෙක්ම ශරීර කෘත්‍ය කරගන්නට යන්නේ කොහාටද ?
මහ බැද්දටය